APSTIPRINĀTS ar Nacionālā kino centra

2020. gada 20. jūlija rīkojumu Nr.43

**Epidemioloģiskās drošības pasākumu ievērošanas Covid-19 infekcijas izplatības ierobežošanas atbalsts Nacionālā kino centra nefinansētu filmu veidošanas projektiem - konkursa nolikums**

1. **Konkursa mērķis**
2. Nolikums nosaka Nacionālā kino centra (turpmāk – Kino centrs) rīkotā konkursa atbalstam epidemioloģiskās drošības pasākumu ievērošanas Covid-19 infekcijas izplatības ierobežošanai Kino centra nefinansētu filmu veidošanas projektiem (turpmāk – Konkurss) norises un publiskā finansējuma piešķiršanas kārtību. Konkurss tiek rīkots, ievērojot kārtību, kāda noteikta Filmu likumā un Ministru kabineta 2010. gada 12. oktobra noteikumos Nr.975 “Kārtība, kādā Nacionālais kino centrs piešķir publisko finansējumu filmu nozares projektiem” (turpmāk – MK noteikumi Nr.975).
3. Iepazīties ar Konkursa nolikumu var Kino centrā – Rīgā, Peitavas ielā 10 (tālr. 67358878) vai Kino centra mājas lapā [www.nkc.gov.lv](http://www.nkc.gov.lv).
4. **Konkursa mērķis ir** **atbalstīt Kino centra nefinansētu Latvijas filmu veidošanas izmaksas, kas nepieciešamas** **epidemioloģiskās drošības pasākumu ievērošanai Covid-19 infekcijas izplatības ierobežošanai.**
5. **Konkursa finansējums paredzēts tikai tādām izmaksām, kas saistītas ar epidemioloģiskās drošības pasākumu ievērošanu Covid-19 infekcijas izplatības ierobežošanai filmēšanas procesā laika posmā no 2020. gada 13. marta** **līdz 2020. gada 31. decembrim.**
6. **Konkursā nevar tikt iesniegti sekojošie projekti**:
	1. projekti, kuri ir saņēmuši Kino centra finansējumu filmas ražošanai vai pabeigšanai;
	2. starptautiski kopražojuma projekti, kuros Latvijas filmu producents ir mazākuma kopražotājs;
	3. projekti, kuru ražošana ir pabeigta;
	4. projekti, kuriem projekta iesniegšanas dienā pieejamais finansējums saskaņā ar finansēšanas plānu un to apstiprinošiem dokumentiem ir mazāks par 50% no kopējām filmas veidošanas izmaksām.
7. Konkursa finansējumu veido valsts budžeta programmas “Līdzekļi neparedzētiem gadījumiem” finansējums **200 000 EUR** apmērā.
8. Konkursā neatbalsta pabeigtus projektus; televīzijas seriālu un raidījumu projektus; tādu filmu projektus, kas iecerētas kā cita darba sastāvdaļa (kas nav saistīts ar kinematogrāfiju); pornogrāfisku filmu projektus un tādu filmu projektus, kas nepamatoti atspoguļo vardarbību un satur cilvēka cieņu pazemojošu propagandu.
9. **Projektu iesniedzēji,** **ierobežojumi projektu iesniegšanai**
10. Projektu Konkursam var iesniegt sīkie (mikro) komersanti, mazie, vidējie, lielie komersanti un Latvijā reģistrētas biedrības un nodibinājumi, kas reģistrēti kā filmu producenti saskaņā ar Ministru kabineta 2010. gada 29. jūnija noteikumiem Nr.586 „Filmu producentu reģistrācijas kārtība”.
11. Uz finansējumu nevar pretendēt, ja:
	1. projekta iesniedzējs atbilst grūtībās nonākuša komersanta pazīmēm, kas noteiktas MK noteikumu Nr.975 5.1. apakšpunktā;
	2. projekta iesniedzējam projekta iesniegšanas dienā ir nodokļu parādi un valsts sociālās apdrošināšanas obligāto iemaksu parādi saskaņā ar normatīvajiem aktiem;
	3. uz projekta iesniedzēju attiecas neizpildīts līdzekļu atgūšanas rīkojums saskaņā ar iepriekšēju Eiropas Komisijas lēmumu;
	4. projekta iesniedzējs nav izpildījis saistības, kas izriet no iepriekš ar Kino centru noslēgtajiem finansēšanas līgumiem, t.sk.gada laikā pēc publisko finansējumu saņēmušās filmas pabeigšanas nav nodevis Latvijas Nacionālajam arhīvam filmas oriģinālu vai filmas kopiju tādā formātā, kas ļauj iegūt filmas oriģināla kvalitāti, saskaņā ar Filmu likuma 4. panta pirmo daļu;
	5. projektu iesniedz raidorganizācija;
	6. vairāk nekā 25% projekta iesniedzēja pamatkapitāla vai balsstiesību pieder valstij vai pašvaldībai, raidorganizācijai vai valsts vai pašvaldību kapitālsabiedrībām.

**III. Projekta sagatavošana un iesniegšana**

1. **Projektu sagatavo datorrakstā latviešu valodā.**
2. **Projektu iesniegšanas termiņš – līdz 2020. gada 17. augustam plkst.12:00.**
3. Projektu noteiktā termiņā iesniedz vienā no šādiem veidiem:
	1. **elektroniska dokumenta formā** atbilstoši normatīvajiem aktiem par elektronisko dokumentu noformēšanu (dokumentam jābūt parakstītam ar drošu elektronisko parakstu), kas tiek nosūtīts uz e-pasta adresi nkc@nkc.gov.lv;
	2. **papīra formā** **vienā eksemplārā** – iesniedz Kino centrā, Rīgā, Peitavas ielā 10 (tālr. 67358878) vai nosūta pa pastu uz minēto Kino centra adresi. Ja iesniedzējs nosūta projektu pa pastu, tas nodrošina projekta saņemšanu līdz nolikuma 10.punktā noteiktajam termiņam. Pēc norādītā termiņa pa pastu saņemtos piedāvājumus nepieņem. Iesniedzot projektu papīra formā, tā lapām jābūt cauršūtām un secīgi sanumurētām, ņemot vērā, ka pirmā lapa ir pieteikuma veidlapa. Lapas nedrīkst būt ieliktas atsevišķos plastikāta vāciņos, projektu noformēšanai nedrīkst izmantot iesiešanu ar spirāli, brošēšanu, laminēšanu un termoiesiešanu. Projekta pieteikums konkursam noteiktajos termiņos jānosūta arī elektroniski (PDF formātā, vienā failā) uz atbalsts@nkc.gov.lv, e-pastā obligāti norādot iesniedzēju un projekta nosaukumu.
4. Neatkarīgi no Konkursa rezultātiem Kino centrs uzglabā iesniegto projektu. Konkursā neatbalstīta projekta gadījumā eksemplārs tiek uzglabāts 5 (piecus) gadus no projekta iesniegšanas datuma.
5. **Projekta saturs/ iesniedzamie dokumenti**:
	1. **aizpildīta projekta iesnieguma veidlapa** (šī nolikuma **1.pielikums**), ko parakstījusi projekta iesniedzēja amatpersona (vai īpaši tam pilnvarota persona – tādā gadījumā jāiesniedz pilnvaras oriģināls vai normatīvajos aktos noteiktā kārtībā apliecināta kopija);
	2. šī nolikuma 2.pielikumā norādītie iesniedzamie dokumenti.
	3. Kino centrs var pieprasīt papildus iesniegt arī citu informāciju par projektu.

**IV. Projektu vērtēšana**

1. Projektus vērtē Kino centrs un Kino centra izveidota ekspertu komisija (turpmāk – Komisija), kas darbojas saskaņā ar Kino centra apstiprinātu nolikumu.
2. Kino centrs veic projekta un projekta iesniedzēja vērtēšanu atbilstoši šī nolikuma 3.pielikumā norādītajiem administratīvās atbilstības vērtēšanas kritērijiem:
	1. ja projekta iesniedzējs vai projekts 3.pielikumā norādītajos 1.1. – 1.6. un 2.1. – 2.5. atbilstības kritērijos saņēmis vismaz vienu vērtējumu „Nē”, Kino centrs pieņem lēmumu par projekta neatbilstību administratīvās atbilstības vērtēšanas kritērijiem un atteikumu piešķirt finansējumu;
	2. ja projekts vienā vai vairākos 3. pielikuma 2.6. – 2.11. atbilstības kritērijos saņēmis vērtējumu „Nē”, Kino centrs projekta iesniedzējam nosūta (pa pastu vai uz projekta iesniedzēja norādīto e-pasta adresi) rakstisku pieprasījumu 7 (septiņu) darbdienu laikā no pieprasījuma nosūtīšanas precizēt projektu vai iesniegt Kino centrā papildu informāciju. Pēc pieprasītās informācijas saņemšanas Kino centrs atkārtoti vērtē projekta atbilstību 3.pielikuma 2.6. – 2.11. atbilstības kritērijiem. Ja pēc atkārtotas vērtēšanas projekts 3.pielikuma 2.6. – 2.11. atbilstības kritērijos saņēmis vismaz vienu vērtējumu „Nē” vai projekta iesniedzējs noteiktajā termiņā neiesniedz pieprasīto papildu informāciju, Kino centrs pieņem lēmumu par projekta neatbilstību administratīvās atbilstības vērtēšanas kritērijiem un atteikumu piešķirt finansējumu.
3. Ja projekts atbilst visiem administratīvās atbilstības vērtēšanas kritērijiem, to turpina izvērtēt Komisija, sākotnēji vērtējot projekta atbilstību šī nolikuma 4.pielikumā norādītajiem (t.s. kultūras) kritērijiem. Ja projekts neatbilst šī nolikuma 4.pielikumā norādītajiem kritērijiem, Komisija par to informē Kino centra vadītāju, kas pieņem lēmumu par atteikumu piešķirt finansējumu un paziņo to projekta iesniedzējam.
4. Ja projekts atbilst šī nolikuma 4.pielikuma nosacījumiem, to turpina izvērtēt Komisija, nosakot projekta atbilstību 5.pielikumā norādītajiem projekta kvalitātes vērtēšanas kritērijiem. Projekta gala vērtējums ir visu Komisijas locekļu kopējais vidējais punktu skaits. Komisija iesaka piešķirt finansējumu to projektu īstenošanai, kuri ieguvuši augstāku vērtējumu atbilstoši vērtēšanas kritērijiem, ievērojot pieejamo Konkursa finansējumu. Gadījumā, ja projekts kvalitātes kritēriju vērtējumā ieguvis mazāk nekā 70% no maksimāli iespējamā punktu skaita, Komisijai ir tiesības sniegt atzinumu par atteikumu piešķirt finansējumu projektam.
5. Ievērojot Komisijas sniegto atzinumu, Kino centra vadītājs, saskaņā ar Administratīvā procesa likuma 64. panta otro daļu, **līdz 2020. gada 17. septembrim** pieņem lēmumu par finansējuma piešķiršanu projekta atbalstīšanai vai atteikumu piešķirt finansējumu, kuru paziņo projekta iesniedzējam. Kino centra vadītājs objektīvu iemeslu dēļ var pagarināt lēmuma pieņemšanas termiņu saskaņā ar Administratīvā procesa likuma 64.panta otro daļu. Paziņojumu par konkursa rezultātiem publicē Kino centra mājaslapā [**www.nkc.gov.lv**](http://www.nkc.gov.lv).

**V. Finansēšanas līguma noslēgšana**

1. Kino centrs mēneša laikā pēc lēmuma pieņemšanas par finansējuma piešķiršanu projekta atbalstīšanai noslēdz ar projekta iesniedzēju finansēšanas līgumu par projekta īstenošanu. Kino centrs pieprasa no projektu iesniedzēja finansēšanas līguma sagatavošanai un uzraudzībai nepieciešamos dokumentus (piemēram, piešķirtā finansējuma izlietojuma tāmi).
2. Piešķirto finansējumu Kino centrs ieskaita projekta iesniedzēja Valsts kases kontā.
3. Ja finansēšanas līgums par projekta īstenošanu netiek noslēgts noteiktajā termiņā, Kino centrs atceļ lēmumu par finansējuma piešķiršanu projekta atbalstīšanai.
4. Projekta īstenošana un Kino centra veiktā projekta īstenošanas uzraudzība tiek veikta saskaņā ar MK noteikumu Nr.975 VII sadaļā noteikto kārtību un noslēgto finansēšanas līgumu.
5. Projekta iesniedzējam **projekts jāīsteno līdz 2020. gada 31. decembrim** un **līdz 2021. gada 15. janvārim jāiesniedz Kino centram visi līgumā norādītie nodevumi**.

**1.PIELIKUMS**

# NACIONĀLĀ KINO CENTRA konkurss

# Epidemioloģiskās drošības pasākumu ievērošanas Covid-19 infekcijas izplatības ierobežošanas atbalsts Nacionālā kino centra nefinansētu filmu veidošanas projektiem

**PROJEKTA IESNIEGUMA VEIDLAPA**

|  |
| --- |
| **FILMAS NOSAUKUMS**  |
|  |

**PROJEKTA IESNIEDZĒJS – PRODUCĒJOŠĀ KOMPĀNIJA (juridiska persona)**

|  |
| --- |
|  |
| **nosaukums** |  |
| **Nodokļu maksātāja reģistrācijas Nr.** |  |
| **Filmu producenta apliecības reģ.nr.** |  |
| **Vadītājs (vārds, uzvārds, amats)** |  |
| **juridiskā adrese** |  | LV-  |
| **Tālrunis**  | **E-pasts** | **Projekta iesniedzēja (juridiskās personas) e-adrese** (**izmantota oficiālajai saziņai)** |
| **PRODUCENTS (vārds, uzvārds)** |  |
|  |
|  |  |  |  |  |  |  |  |  |
| **FILMAS KOPĒJAIS BUDŽETS PIRMS COVID-19, EUR** |  |
| **FILMAS KOPĒJAIS BUDŽETS PĒC COVID-19, EUR** |  |
| **ŠAJĀ KONKURSĀ PIEPRASĪTAIS NKC FINANSĒJUMS IZMAKSĀM 2020.GADĀ, EUR** | **KOPĀ:** |  |
| **t.sk.** | **IZMAKSAS VEIKTAS LĪDZ 17.09.2020.** |  |
|  | **IZMAKSAS PLĀNOTAS POSMĀ 17.09.2020. – 31.12.2020.** |  |
| **PLĀNOTAIS FILMAS PABEIGŠANAS LAIKS (GADS UN MĒNESIS)** |  |
|  |  |

|  |
| --- |
| **Piekrītu visām projektu konkursa nolikumā noteiktajām prasībām un ar parakstu apliecinu, ka:** **1) ir ievērotas Latvijas Republikas normatīvo aktu (t.sk., Autortiesību likuma) prasības;****2) šajā veidlapā un iesniegtajā projektā norādītās ziņas ir patiesas;****3) projekta iesniedzējam projekta iesniegšanas dienā nav nodokļu un valsts sociālās apdrošināšanas obligāto iemaksu parādu;****4) piekrītu NKC nodoto fizisko personas datu izmantošanai projekta vērtēšanas un uzraudzības nolūkos;****5) saskaņā ar MK noteikumu Nr.975 19.punktu ne mazāk kā 80% no projektam kopējā NKC piešķirtā finansējuma tiks izlietots Latvijā.** |

|  |  |  |  |  |
| --- | --- | --- | --- | --- |
|  |  |  |  |  |
| **Datums** | **Mēnesis** | **Gads** |  | **Projekta iesniedzēja vadītāja vārds, uzvārds un paraksts** |

**2.PIELIKUMS**

**Projekta saturs (dokumenti iesniedzami norādītajā secībā)**

|  |  |
| --- | --- |
| **Saturs** | **Piezīmes** |
| 1. **Projekta iesnieguma veidlapa** (šī nolikuma 1.pielikums)
 | parakstīta |
| 1. **Producenta paskaidrojums par filmas veidošanu, kas ietver informāciju par filmas ieceri, tās mērķauditoriju, plānoto publiskās izrādīšanas vietu un laiku, kā arī detalizētu paskaidrojums par Covid-19 situācijas ietekmi uz iepriekš plānoto filmas ražošanas gaitu un izmaksām.**
 |  |
| 1. **Filmas vēstījums 1 teikumā; sinopse līdz 150 vārdiem; sižeta izklāsts līdz 3 lpp. (dokumentālajām filmām autora vēstījums).**
 |  |
| 1. **Ja ir pieejams vizuālais materiāls straumēšanas režīmā, norāde uz elektronisko adresi, kurā tas pieejams**
 |
| 1. **Informācija par filmas galveno radošo personālu (saraksts)**
 |
| 1. **Filmas projekta detalizēts ražošanas plāns (laika grafiks)**
 |
| 1. **Detalizēta filmas kopējā izdevumu tāme** *euro***, kas atspoguļo Covid-19 situācijas radīto izmaksu sadārdzinājumu un kurā atsevišķās ailēs ir norādīts kopējais filmas finansējums, kā arī šajā Konkursā pieprasītais finansējums. Ja finansējums tiek prasīts gan jau veiktu izmaksu kompensēšanai, gan pēc 17.09.2020. plānotām izmaksām, tad tāmē tās jāatspoguļo atsevišķās ailēs.**
 | Konkursā pieprasītajā finansējumā nevar iekļaut izdevumus administratīvajiem un neparedzētājiem izdevumiem. Producēšanas (studijas) maksa netiek finansēta.Sastādot tāmi, jāņem vērā, ka:- ne mazāk kā 80 % no Centra piešķirtā finansējuma tiek izlietots, lai samaksātu par pakalpojumiem Latvijā reģistrētiem pakalpojumu sniedzējiem;- izmaksas jāveic saskaņā ar “Vadlīnijas NKC piešķirtā valsts finansējuma izlietojumam” <http://nkc.gov.lv/finansejums/vadlinijas-finansejuma-izlietojumam/> (kompensējamo izdevumu segšanai nepiemērojot vadlīniju 1. un 2. punktu) |
| 1. **Filmas finansēšanas plāns kā arī jau saņemtā finansējuma (izņemot VKKF) apstiprinošu dokumentu kopijas**
 | finansēšanas plānam jāizmanto Kino centra veidlapa, kura atrodama Kino centra mājas lapā [www.nkc.gov.lv](http://www.nkc.gov.lv)  |
| 1. **Filmas izplatīšanu apstiprinošu (raidorganizāciju vai izplatītāju) dokumentu kopijas (ja ir)**
 | kopija |
| 1. **Vienošanās ar režisoru un scenāristu par piedalīšanos filmas veidošanā (izņemot, ja autors ir projekta iesniedzējs)**
 | kopija |
| 1. **Vienošanās ar scenārija un/ vai oriģināldarba autoru par tiesībām veidot filmu (izņemot, ja autors ir projekta iesniedzējs)**
 | kopija |
| 1. **Ziņas par filmas producenta (fiziska persona) iepriekšējo pieredzi līdzvērtīgu attiecīgā filmu veida projektu veidošanā**
 |  |

**3.PIELIKUMS**

#### Administratīvās atbilstības vērtēšanas kritēriji

**1. Projekta iesniedzēja atbilstības kritēriji**

|  |  |  |  |
| --- | --- | --- | --- |
| Nr.p.k. | Kritērijs | Jā | Nē |
| 1.1. | Projekta iesniedzējs atbilst MK noteikumu Nr.975 4.punktā minētajiem nosacījumiem, Latvijas filmas veidošanas projekta iesniedzējs atbilst Filmu likuma 8.panta trešajā daļā minētajiem nosacījumiem |   |   |
| 1.2. | Projekta iesniedzējam nav nodokļu parādu un valsts sociālās apdrošināšanas obligāto iemaksu parādu [[1]](#footnote-1) |   |   |
| 1.3. | Projekta iesniedzējs neatbilst grūtībās nonākuša komersanta pazīmēm, kas noteiktas Regulas 2.panta 18.punktā |   |   |
| 1.4. | Projekta iesniedzējs ir izpildījis saistības, kuras izriet no iepriekš ar Kino centru noslēgtajiem finansēšanas līgumiem par projektu īstenošanu, tai skaitā saskaņā ar Filmu likuma 4.panta pirmo daļu gada laikā pēc publisko finansējumu saņēmušās filmas pabeigšanas ir nodevis Latvijas Nacionālajam arhīvam filmas oriģinālu vai filmas kopiju tādā formātā, kas ļauj iegūt filmas oriģināla kvalitāti |   |   |
| 1.5. | Projekta iesniedzējs nav raidorganizācija |   |   |
| 1.6. | Vairāk nekā 25 % no projekta iesniedzēja pamatkapitāla vai balsstiesību nepieder valstij vai pašvaldībai, raidorganizācijai vai valsts vai pašvaldību kapitālsabiedrībām |   |   |

**2. Projekta atbilstības kritēriji**

|  |  |  |  |
| --- | --- | --- | --- |
| Nr.p.k. | Kritērijs | Jā | Nē |
| 2.1. | Projekts ir iesniegts noteiktajā termiņā |   |   |
| 2.2. | Projekts attiecas uz Konkursa mērķi saskaņā ar nolikumu |   |   |
| 2.3. | Projekts ir Latvijas filma saskaņā ar Filmu likuma 3.panta 1.punktu |  |  |
| 2.4. | Latvijas spēlfilmas vai animācijas filmas veidošanas projekts atbilst MK noteikumu Nr.975 16.punktā minētajiem nosacījumiem |   Nav attiecināms |
| 2.5. | Projekts atbilst MK noteikumu Nr.975 17.punktā minētajiem nosacījumiem |  Nav attiecināms |
| 2.6. | Projekta iesnieguma veidlapa ir pilnībā aizpildīta, un to ir parakstījusi projekta iesniedzēja amatpersona vai pilnvarota persona |   |   |
| 2.7. | Ir ievērotas noteiktās prasības attiecībā uz projekta noformējumu, eksemplāru (kopiju) skaitu, iesniegšanas veidu |   |   |
| 2.8. | Ir iesniegti visi nepieciešamie dokumenti |   |   |
| 2.9. | Projektā pieprasītais finansējuma apmērs atbilst nolikumā noteiktajam finansējuma apmēram (ja attiecināms) |   |   |
| 2.10. | Latvijas filmas veidošanas projekta atbilstība MK noteikumu Nr.975 6.punktā minētajiem nosacījumiem |   |   |
| 2.11. | Projektā norādītais līdzfinansējuma apmērs nav mazāks par nolikumā noteikto līdzfinansējuma apmēru (ja attiecināms) |   |   |

**4.PIELIKUMS**

#### Latvijas filmas veidošanas projekta vērtēšanas nosacījumi

**Publisko finansējumu Latvijas filmas veidošanai var piešķirt, ja tā saskaņā ar Filmu likuma 8.panta pirmo daļu atbilst vismaz trijiem no šādiem nosacījumiem:**

|  |  |  |  |
| --- | --- | --- | --- |
| **Nr.p.k.** | **Kritērijs** | **Jā** | **Nē** |
| **1.** | **Filmas darbība noris galvenokārt Latvijā vai citā Eiropas Savienības valstī, vai Eiropas Ekonomikas zonas valstī, vai Šveicē** |  |  |
| **2.** | **Vismaz viens no galvenajiem varoņiem ir saistīts ar Latvijas kultūru vai teritoriju, kurā runā latviešu valodā** |  |  |
| **3.** | **Filmas režisors vai scenārija autors ir Latvijas pilsonis vai Latvijas nepilsonis, vai persona, kura saņēmusi pastāvīgās uzturēšanās atļauju Latvijā, vai arī scenārija autors ir persona, kas runā latviešu valodā** |  |  |
| **4.** | **Filmas galvenā tēma ir kultūras, sabiedrības, politiskie vai vēstures jautājumi, kas attiecas uz Latvijas sabiedrību un ir būtiski tai** |  |  |
| **5.** | **Viena no filmas oriģinālajām gala versijām ir latviešu valodā** |  |  |
| **6.** | **Filmas scenārija pamatā ir Latvijas literārs oriģināldarbs** |  |  |

**5.PIELIKUMS**

**Projekta vērtēšanas kritēriji un vērtēšanas metodika**

|  |  |  |
| --- | --- | --- |
| **Kritērijs** | **Tiek vērtēts** | **Maksimālais punktu vērtējums par katru no kritērijiem:**  |
| **Projekta steidzamība**  | **Plānotās filmēšanas laiks un filmas pabeigšanas kalendārs (augstāks punktu skaits ir projektiem ar lielāku steidzamību)** | **3** |
| **Projekta profesionālā kvalitāte un pieprasītā finansējuma pamatotība** | **Pieprasītā finansējuma pamatojums, nepieciešamo finanšu līdzekļu piesaistes stratēģija, kā arī plānoto aktivitāšu stratēģija** | **7** |
| **Projekta finanšu, laika un darbības plāna samērojamība** | **Projekta tāmes, kalendārā grafika, filmas garuma un formāta atbilstība projekta specifikai** | **5** |
|  | **Kopējais iespējamais punktu skaits projektam** | **15** |

1. Kino centrs pārbauda pretendenta nodokļu parāda neesamību Valsts ieņēmumu dienesta administrētajā nodokļu (nodevu) parādnieku datubāzē <https://www6.vid.gov.lv/> . [↑](#footnote-ref-1)